由於剩係公演一場，喺演唱會舉辦後並冇引起太大嘅轟動，但隨住cd唱片喺香港同台灣發行後，越嚟越多人開始關注呢一場慈善演唱會。好多香港樂評人寫文對演唱會發表唔同嘅評價，多數對張學友嘅翻唱表示認可，但亦有樂評人講出佢喺演唱自己嘅名曲《她來聽我的演唱會》時太過追求完美，反而出現一啲小瑕疵，令首歌有啲唔自然感覺。